Král har gjennom flere sesonger vært en del av den internasjonale orienteringseliten. Han har oppnådd sine beste resultater i sprint og stafett. I 2007 ble han juniorverdensmester i sprint i australske Dubbo. Fra VM har han to strake sjetteplasser i sprint som sine beste individuelle resultater. Disse tok han under VM i Sverige i 2016 og VM i Estland i 2017. I europamesterskapet i orientering har han tatt to stafettmedaljer for Tsjekkia, sølv i 2014 og bronse i 2016.